Source: https://tax-fin-lex.si/Zbirke/SodnaPraksaList?nodeId=e2e72e28-eb99-4e96-abef-5773e7c05105
Timestamp: 2019-08-18 04:36:22+00:00

Document:
Sklep III G 4/2001
VS40472
ZUS člen 28, 28/1, 28/4, 29, 29/1, 29/2.ZISDU člen 9b.
družba za upravljanje - dovoljenje za opravljanje funkcije člana uprave - nepopolna tožba - zavrženje tožbe
Če tožnik tožbi, s katero izpodbija odločbo Agencije za trg vrednostnih papirjev o zavrnitvi zahteve za izdajo dovoljenja za opravljanje funkcije člana uprave v družbi za upravljanje, kljub pozivu v danem roku ne priloži izvoda tožbe za toženo stranko in izpodbijane odločbe, sodišče tožbo zavrže.
Sodba G 13/2000
VS40436
ZTVP člen 8, 63, 64, 64/1, 64/2, 401, 401-2. ZTVT (1994) člen 6, 6/2-6.
spojitev družb - nadomestitev delnic - status javne družbe - dolžnost poročanja - objava povzetka revidiranega letnega poročila
Družba, ki nastane s spojitvijo, lahko izda delnice, s katerimi nadomesti delnice družbe, ki zaradi spojitve preneha, ne da bi za njihovo izdajo dobila dovoljenje Agencije za trg vrednostnih papirjev. Če so bile delnice družbe, ki je prenehala, predmet trgovanja na organiziranem trgu vrednostnih papirjev, pridobi družba, nastala s spojitvijo, položaj javne družbe z vsemi pravicami in obveznostmi javne družbe.
Sklep III Ips 34/2001
VS40441
ZIZ člen 2, 17, 17/2-2, 17/2-4, 19, 19/2, 41, 41/1,42.ZUP člen 1, 2.ZRPJN člen 3, 3/5, 4, 4/1, 22, 22/7, 23, 23/1, 23/3. ZJN člen 63, 66.
zahteva za varstvo zakonitosti - postopek oddaje javnih naročil - revizija postopka - stroški postopka revizije - sklep Državne revizijske komisije kot izvršilni naslov
Sklep Državne revizijske komisije za revizijo postopkov oddaje javnih naročil o stroških revizije iz 7. odstavka 22. člena Zakona o reviziji postopkov javnega naročanja, ni upravni akt, ampak izvršilni naslov iz 4. točke 2. odstavka 17. člena ZIZ; zato je sodišče pristojno za odločanje o predlogu za izvršbo na podlagi tega izvršilnega naslova.
Sodba III Ips 56/2001
VS40445
dokazovanje - trditveno in dokazno breme - navajanje dejstev - izvajanje dokazov
Ni naloga sodišča, da samo na podlagi določenih podatkov imputira strankam v njihovo korist odgovarjajoča dejstva, saj mora vsaka stranka po 212. členu ZPP navesti dejstva in prelagati dokaze. Sodišče upošteva dokaz le, če stranka z njim dokazuje dejstvo, ki ga stranka uveljavlja. Toda kot dokaz bo upoštevan le, če bo stranka s tem dokazovala določeno dejstvo, ki ga mora ob tem uveljavljati pri izpodbijanju navedb nasprotne stranke.
Sodba I Up 98/99
VS13856
ZUS člen 73. CZ (1976) člen 50, 50/3.
carina - uvoz z uporabo 50. člena Carinskega zakona
Pravica do uvoza blaga po 50. členu CZ se uveljavlja v skladu z Navodilom za uveljavljanje pravice do uvoza blaga po 50. členu CZ (Uradni list SFRJ, št. 40/89); kontrolni pregled se opravi na podlagi podatkov evidence, ki ga po 4. točki navedenega navodila in v skladu s 50. členom CZ vodi pristojni carinski organ.
Sodba I Up 246/98
VS13766
ZUP (1986) člen 267.
ničnost odločbe o nacionalizaciji
V postopku za izrek ničnosti ni mogoče izpodbijati dejanskega stanja, ugotovljenega v postopku, v katerem je bila izdana odločba, katere ničnost se uveljavlja.
Sodba II Ips 608/2000
VS06100
povrnitev negmotne škode - višina denarne odškodnine - duševne bolečine zaradi skaženosti - telesne bolečine - duševne bolečine zaradi zmanjšane življenjske aktivnosti - strah
Med objektivne elemente skaženosti spada tudi zunaj opazna sprememba oškodovančeve telesne integritete. Neznatno šepanje - uporaba bergle nista taki okolnosti, ki bi predstavljali deformacijo ali podobno spremembo, pri čemer so upoštevane tudi civilizacijske razmere oškodovančevega okolja, v katerem ljudje do šepanja ali uporabe bergel ne gledajo z negativnimi čustvi.
Sodba II Ips 584/2000
VS06113
ZOR člen 154, 154/1, 173, 174, 177, 192, 192/1, 941.
povrnitev škode - odgovornost za škodo od nevarne dejavnosti - nesreča pri delu - odgovornost delodajalca in zavarovalnice - direktna tožba - vmesna sodba
Ob dejanskem stanju, ki sta ga ugotovili sodišče prve in druge stopnje, tudi revizijsko sodišče ne dvomi, da je za škodo odgovoren zavarovanec tožene stranke. Ne toliko zaradi tega, ker bi bilo delo, ki ga je opravljal tožnik, samo po sebi nevarno, temveč zato, ker je moral tožnik opravljati delo v okoliščinah, ki niso ustrezale predpisanim ukrepom varstva pri delu, za kar bi moral ustrezno poskrbeti zavarovanec tožene stranke. Če tega ni storil, je odgovoren za škodo, z njim pa tudi tožena stranka. Dejstvo, da se je tožnik že pred dnevom, ko se mu je spodmaknila lestev, večkrat vzpenjal brez škodnih posledic in da so to počeli tudi njegovi sodelavci, ne pomeni, da je bilo tako delo varno in da je sam kriv, da se je poškodoval. Delodajalec, ki mora delavcem omogočiti varno delo, mora računati tudi z običajno stopnjo manjše pazljivosti delavcev pri delu zaradi tega, ker mislijo na svoje delo, v konkretnem primeru na to, kako bodo kupcu izdali blago. Zato mora dati delavcem na razpolago ustrezno lestev, ki je na spodnjem delu bolje zavarovana in/ali pripeta na zgornjem delu.
Sodba II Ips 553/2000
VS06146
ZPP (1977) člen 201, 209.
nujno sosporništvo - sosporniška intervencija - pasivna legitimacija
Sosporniška intervencija (201. in 209. člen ZPP) ne more nadomestiti pomanjkanja pasivne legitimacije. Materialnopravno razmerje omogoča obstoj pogojev za procesno intervencijo - tudi sosporniško - vendar pri enotnem in nujnem sosporništvu po materialnem pravu procesni privilegij ne more nadomestiti manjkajoče pasivne legitimacije.
Sodba I Up 795/99
VS13824
ZUS člen 38.ZZVN člen 2, 13, 13/1.
priznanje statusa in pravic- taboriščnik - ukradeni otrok - bistvena kršitev določb postopka - nepresoja tožbenega ugovora - meje tožbenega zahtevka
S tožbo uveljavljani status žrtve vojnega nasilja - taboriščnika, obsega tudi presojo, ali je oseba ukradeni otrok.
Sodba I Up 84/99
VS13858
carine - uvoz z uporabo 50. člena Carinskega zakona
Pravica do uvoza blaga po 50. členu CZ/76 se je v skladu s 3. odstavkom 50. člena CZ uveljavljala na način, ki ga je predpisovalo Navodilo za uveljavljanje pravice do uvoza blaga po 50. členu CZ (Uradni list SFRJ, št. 40/89); po 4. točki navedenega navodila je pristojni carinski organ vodil evidenco, ki je vsebovala podatke o uporabniku, o uvoženem in izvoženem blagu in o učinkih carinske oprostitve.
Sodba II Ips 604/2000
VS06038
ZOR člen 154, 154/1, 154/2, 158, 173, 200, 203.
odgovornost lastnika kopališča - krivdna odgovornost - objektivna odgovornost - domneva vzročnosti - padec na mokrih tleh na območju morske plaže - povrnitev negmotne škode - denarna odškodnina - duševne bolečine zaradi zmanjšane življenjske aktivnosti - strah
Hoja po mokrih tleh, v primeru ko gre za uporabo sanitarij na območju morske plaže, v katere so kopalci hodili bosi tudi zaradi preoblačenja kopalk, ne more predstavljati večje nevarnosti. Nevarnost v takih pogojih uporabe tako glede na namen kot območje kraja, ne odstopa od povprečja. V danem primeru je šlo za odvrnljivo pomanjkljivost podesta, v obliki namestitve protidrsne podlage, ki bi zagotovo preprečila padec. Navedene pomanjkljivosti podesta, zaradi katerih je tožnica padla, so tako posledica toženkinih opustitev. Njena odgovornost za tožničino škodo je zato krivdna (prvi odstavek 154. in 158. člena ZOR).
Sodba II Ips 591/2000
VS06032
povrnitev negmotne škode - pravična denarna odškodnina - telesne bolečine - strah - duševne bolečine zaradi zmanjšane življenjske aktivnosti - duševne bolečine zaradi skaženosti
Sklep I R 40/2001
VS06111
določitev krajevne pristojnosti po višjem sodišču - delegacija pristojnosti zaradi tehtnih razlogov
Okoliščina, da je tretji predlagatelj zaposlen pri Okrajnem sodišču ... kot vodja zemljiške knjige, je po mnenju vrhovnega sodišča tehten razlog iz 67. člena ZPP.
Sodba I Up 149/99
VS13929
Za odreditev inšpekcijskega ukrepa po določbi 73. člena Zakona o urejanju naselij in drugih posegov v prostor zadostuje ugotovitev, da je investitor ribnik in ograjo zgradil brez dovoljenja.
Sodba II Ips 63/2001
VS06129
ZIP člen 8, 9, 14.
pravna sredstva v izvršilnem postopku - tožba na ugotovitev ničnosti sklepov izvršilnega sodišča
Le v ZIP predvidena pravna sredstva, ki jih je mogoče vlagati do konca izvršilnega postopka, lahko izpodbijejo med izvršbo izdane sodne odločbe. Med izrednimi pravnimi sredstvi pa niti ZIP, niti drug veljaven predpis, ne pozna tožbe na ugotovitev ničnosti sodne odločbe ali tožbe na njeno razveljavitev.
Sodba in sklep II Ips 534/2000
VS06151
ZPP (1977) člen 12, 12/1, 189.
nasprotna tožba - predhodno vprašanje - razveljavitev odločitve o tožbenem zahtevku po tožbi
Sodišče s tem, ko sprejme v obravnavo nasprotno tožbo, s katero tožena stranka zahteva odločitev o predhodnem vprašanju, smiselno odloči, da o predhodnem vprašanju ne bo odločalo v okviru zahtevka iz tožbe, temveč z odločitvijo o zahtevku iz nasprotne tožbe (prvi odstavek 12. člena ZPP v zvezi s 189. členom ZPP). Če pritožbeno sodišče odločitev o predhodnem vprašanju razveljavi, mora razveljaviti tudi odločitev o tožbenem zahtevku.
Sodba I Up 107/99
VS13857
uvoz z uporabo 50. člena Carinskega zakona
Sodba II Ips 583/2000
VS06026
povrnitev negmotne škode - vpliv starosti oškodovanca na višino odškodnine - pravična odškodnina - duševne bolečine zaradi zmanjšane življenjske aktivnosti - duševne bolečine zaradi skaženosti
Sodna praksa pri mladih ljudeh duševne bolečine zaradi zmanjšane življenjske aktivnosti močneje upošteva, ne samo zaradi tega, ker je pri mladih pričakovati, da imajo pred seboj daljše življenjsko obdobje, temveč tudi zaradi tega, ker je intenzivnost bolečin močnejša in se odraža v vseh življenjskih aktivnostih. Nedvomno je tudi občutljivost na spremenjeno zunanjost v mladosti večja kot v zrelih letih.

References: sodišče 
 sodišče 
 Sodišče 
 sodišče 
 sodišče 

Sodišče 
 sodišče